open-index/open-wikipedia-markdown huggingface dataset:
Entertainment Weekly

**Entertainment Weekly** (**EW**), ամերիկյան շաբաթական պարբերական, հրատարակվում է Time Inc. հրատարակչության կողմից, որը իր հերթին հանդիսանում է Time Warner ընկերության մասնաճյուղ։ Սկսել է տպագրվել 1990 թվականի փետրվարի 16-ից։ Պարբերականում հիմնականում տպագրվում են նյութեր կինոնկարների, հեռուստատեսային սերիալների, Բրոդվեյի մյուզիքլների գրքերի և այլ զանգվածային մշակույթի առարկաների մասին։ Ի տարբերություն նմանատիպ այլ պարբերականների EW-ն չի տպագրում նյութեր հանրահայտ մարդկանց անձնական կյանքի մասին, այլ ներկայացնում է տեղեկություններ նոր թողարկումների և արհեստավարժ կարծիքներ դրանց մասին։ Թեմաներով նման է այնպիսի շաբաթական պարբերականներին, ինչպիսիք են *[[Variety]]-ն* և *[[The Hollywood Reporter]]-ը*, սակայն նպատակաուղղված է ավելի լայն ընթերցողների շրջանակի վրա։

Entertainment Weekly-ն ստեղծվել է 1990 թվականին նյու-յորքյան լրագրող Ջեֆրի Ջարվիվի կողմից։ Առաջին համարի առաջնաթերթին տպված էր կանադացի քանթրի ոճի երգահան Քեթրին Դոն Լանգը։ Մինչև 1992 թվականի կեսը պարբերականի անվանման «Entertainment» բառը գրվում էր փոքրատառով։ Արդեն 2003 թվականին պարբերականի տպաքանակը անցավ 1,7 միլիոնը։ 2006 թվականի մարտին սկզբնական դիզայնը ամբողջովին փոխվեց։ Պարբերականը տարածվում է փոստով, ինչպես նաև գործում է պաշտոնական կայք, որը ղեկավարում է Սինդի Ստիվերսը, որտեղ պարբերաբար տեղադրվում են նորություններ, հետաքրքիր տեսանյութեր և լուսանկարներ։

Պարբերականի կողմից տարբեր ժանրերի և ուղությունների լավագույն հեռուստասերիալին ամեն տարի շնորհվում է Ewwy Award մրցանակը։

## Ծանոթագրություններ

## Արտաքին հղումներ
* [www.ew.com Պաշտոնական կայք] 
*

Կատեգորիա:ԱՄՆ-ի ամսագրեր
Կատեգորիա:Ամսագրեր
Միքայել Ուսեյնով

**Միքայել Էլեսգեր օղլի Ուսեյնով** (, ), ադրբեջանցի խորհրդային ճարտարապետ և ճարտարապետության պատմաբան, պրոֆեսոր; ԽՍՀՄ ճարտարապետության ակադեմիայի իսկական անդամ; Ադրբեջանական ԽՍՀ ԳԱ ակադեմիկոս (1945), ԽՍՀՄ Ժողովրդական ճարտարապետ (1970), Սոցիալիստական աշխատանքի հերոս (1985), Ադրբեջանական ԽՍՀ արվեստի վաստակավոր գործիչ (1940), ԽՍՀՄ Պետական մրցանակի դափնեկիր (1941), Ադրբեջանական ԽՍՀ Պետական մրցանակի դափնեկիր (1967), ճարտարապետության դոկտոր (1950), Մեծ Բրիտանիայի և Իռլանդիայի Թագավորության Ասիայի Ասոցիացիայի պատվավոր անդամ (1985), ԽՍՀՄ 4-րդ և 5-րդ գումարման (1954-1962) Գերագույն խորհրդի պատգամավոր, Ադրբեջանական ԽՍՀ  Գերագույն խորհրդի պատգամավոր (1951-1954-1963-1990);

## Կենսագրություն
Միքայել Ուսեյնովը ծնվել է 1905 թվականի ապրիլի 19-ին Բաքվում։ 1922-1929 թվականներին սովորել է Մ. Ազիզբեկովի անվան Ադրբեջանի պոլիտեխնիկական ինստիտուտում։ 1930-1959 թվականներին աշխատել է «Ազպետականճարտարապետանախագծում» որպես ճարտարապետ։ 1947-1992 թվականներին եղել է Ադրբեջանի ճարտարապետների միության նախագահ։ 1945 թվականին դարձել է Ադրբեջանական ԽՍՀ ԳԱ ակադեմիկոս։ Նա Գիտությունների ակադեմիայի ֆիզիկայի և նավթի բաժնի լիիրավ անդամ էր։ 1948-1988 թվականներին աշխատել է Ադրբեջանական ԽՍՀ Գիտությունների ակադեմիաի ճարտարապետության և արվեստի ինստիտուտի տնօրեն։ 1982 թվականին նա դարձավ Բաքվի պատվավոր քաղաքացի։ Ստեղծագործել է Սադիխ Դադաշևի հետ։ Ճարտարական աշխատանքներից են՝ «Նիզամի» կինոթատրոնը (1934), կոնսերվատորիան (1937-1939),Բաքվի գիտնականների տունը (1946), Ադրբեջանի կոմկուսի ԿԿ-ի (1938-1941) շենքերը, Նիզամու անվ․ թանգարանը (1930-1940 ական թվականները, բոլորն էլ՝ Բաքվում), Լենինի հրապարակը  Բաքվում։

1992 թվականին նա ընտրվել է Ճարտարապետության միջազգային ակադեմիայի (Մոսկվայի դեպարտամենտ) պատվավոր անդամ։ 1992 թվականին Միքայել Ուսեյնովի նախաձեռնությամբ ստեղծվեց Արևելյան երկրների Ճարտարապետության միջազգային ակադեմիա։ Նրա առաջին նախագահն էր Միքայել Ուսեյնովը։

Նա մահացել է 1992 թվականի հոկտեմբերի 7-ին։

## Ծանոթագրություններ

Կատեգորիա:Ադրբեջանցի ճարտարապետներ
Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:20-րդ դարի ճարտարապետներ
Metacritic

**Metacritic**, անգլալեզու ագրեգատոր-կայք, որը հավաքում է երաժշտական ալբոմների, համակարգչային խաղերի, ֆիլմերի, հեռուստաշոուների և DVD-դիսկերի մասին կարծիքներ։

## Նկարագիր
Ամեն ապրանքի համար հաշվարկվում է երկու միջին թվաբանական արժեք՝ հարյուրբալանոց, հիմնված արհեստավարժ հրատարակումների հիման վրա, և տասբալանոց, հիմնված օգտատերերի կարծիքների վրա։ Ամեն կարծիքից հատվածը ներկայացվում է հղումով աղբյուրին։

Կայքը նման է Rotten Tomatoes-ին, սակայն նրանց տվյալները երբեմն խիստ տարբերվում են։ Պատճառը գնահատման սկզբունքի մեջ է, Metacritic-ը ավելի ընտրողական է մոտենում հրատարակչությունների ընտրությանը, հաշվի առնելով միայն խոշոր և հեղինակավոր հրատարակչությունները, և հաշվի չի առնում բլոգերներին և ոչ-անգլալեզու հրատարակչություններին։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:ԱՄՆ-ի կայքեր
Կատեգորիա:Անգլալեզու կայքեր
Bundesverband Musikindustrie

**Bundesverband Musikindustrie** (**BVMI**, թարգմանաբար՝ Երաժշտական արդյունաբերության դաշնային միություն), միություն, որը ներկայացնում է երաժշտության ձայնագրող ընկերությունների շահերը Գերմանիայում, կազմված է մոտ 280 լեյբլներից և երաժշտական ընկերություններից։ BVMI-ը հիմնվել է 2007 թվականին, «Ֆոնոգրամմաների արտադրողների ֆեդերացիայի» () և Ֆոնոգրամմա արտադրողների միջազգային ֆեդերացիայի (IFPI) գերմանական բաժանմունքի միավորման արդյունքում, և հանդիսանում է IFPI-ի անդամ։ Միությունը շնորհում է երաժշտության արտադրողների արտոնագրեր Գերմանիայում։ Միության գրասենյակը գտնվում է Բեռլին-ում։

## Արտոնագրում
BVMI շնորհում է երաժշտական թողարկմանը ոսկե, պլատինե, ինչպես նաև բազմակի ոսկե և պլատինե  կարգավիճակներ։

;Սինգլներ
* Ոսկե՝ 150 000 միավոր
* Պլատինե՝ 300 000 միավոր

;Ալբոմներ
* Ոսկե՝ 100 000 միավոր
* Պլատինե՝ 200 000 միավոր

;Տեսաձայնագրություններ
* Ոսկե՝ 25 000 միավոր
* Պլատինե՝ 50 000 միավոր

## Ծանոթագրություններ

## Արտաքին հղումներ

Կատեգորիա:Գերմանական երաժշտություն
Կատեգորիա:Գերմանիայի կազմակերպություններ
Rhythmic (չարթ)

**Rhythmic Airplay Chart** (հայտնի է նաև, որպես **Rhythmic Top 40** և **CHR/Rhythmic**), շաբաթական երաժշտական հիթ-շքերթ, որը հրապարակվում է *[[Billboard]]* ամսագրի կողմից։ Չարթը իր մեջ է ներառում ռադիո-եթերում հանրահայտ այսպես կոչված «ռիթմիկ» ստեղծագործություններ R&B/հիփ-հոփ, ռիթմիկ փոփ և որոշ պարային ստեղծագործություններ։

*Billboard-ը* առաջին անգամ հրապարակել է նմանատիպ չարթ 1987 թվականի փետրվարի 15-ին Hot Crossover 30 անվան տակ։ Նույն տարվա դեկտեմբերին *Billboard-ը* դադարեցրեց թողարկել այն։

1992 թվականի հոկտեմբերին չարթը վերսկսվեց Top 40 Rhythm/Crossover անվան տակ։ 1997 թվականի հունիսի 25-ին անվանափոխվել է, դառնալով Rhythmic Top 40.

*Rhythmic Airplay-ը* հանդիսանում է ''Billboard'' Hot 100-ի մաս և իր մեջ ներառում է 40 ստեղծագործություններ, որոնք ընտրվում են 77 ռադիոկայանների տվյալների հիման վրա։

## Ծանոթագրություններ

## Արտաքին հղումներ
* Rhythmic Airplay Chart на Radio-Info.com 

Կատեգորիա:Billboard-ի չարթեր
Կատեգորիա:Հիթ-շքերթներ
Կոնստանտին Կլիմովսկի

**Կոնստանտին Կլիմովսկի** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1989)։ Տիրապետում է անգլերեն, ֆրանսերեն և արաբերեն լեզուներին։ Դիվանագիտական գործունեությամբ սկսել է զբաղվել 1989 թվականին։

2007-2011 թվականներին՝ Ստրասբուրգում (Ֆրանսիա) Ռուսաստանի գլխավոր հյուպատոս։

2011-2014 թվականներին՝ Թունիսում Ռուսաստանի դեսպանատան դեսպանորդ խորհրդական։

2014-2017 թվականներին՝ արտերկրում ՌԴ ԱԳՆ հայրենակիցների հետ աշխատանքի դեպարտամենտի տնօրենի տեղակալ։

2017 թվականի սեպտեմբերի 18-ից՝ Մավրիկիայում Ռուսաստանի Դաշնության արտակարգ և լիազոր դեսպան։ Հավատարմագրերը հանձնել է 2017 թվականի նոյեմբերի 9-ին։

Ամուսնացած է։ Ունի երկու որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2009 թվականի դեկտեմբերի 8)։
* 1-ին դասի արտակարգ և լիազոր դեսպանորդ (2018 թվականի փետրվարի 10)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Դեսպանի էջը Մավրիկիայում Ռուսաստանի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Առևանգված Սանտա Կլաուսը

**«Առևանգված Սանտա Կլաուսը»** (), Լայման Ֆրենք Բաումի սուրբծննդյան պատմվածքը։ Համարվում է «Բաումի ամենագեղեցիկ պատմություններից մեկը»։

Պատմվածքը Ֆրեդերիկ Ռիչարդսոնի նկարազարդումներով առաջին անգամ հրատարակվել է «The Delineator» կանանց ամսագրում 1904 թվականի դեկտեմբերին։

## Առասպելաբանություն
Պատմվածքը Բաումը գրել է իր «Սանտա Կլաուսի կյանքն ու արկածները» () գրքի լույս տեսնելուց երկու տարի անց։ Երկու ստեղծագործություններում էլ սուրբծննդյան հրաշագործն ապրում է Ծիծաղող հովտում () փերիների ու պիքսիների հետ, որոնք օգնում են նրան։ Ընդ որում՝ երբեմն պատմվածքը և նրան նախորդող վիպակը հրատարակվում են միասին։

## Սյուժե
Ծիծաղող հովտում՝ Սանտայի ամրոցում, ամեն ինչ ընթանում է իր կարգով։ Ոչ ոք չի գուշակում, որ մոտակայքում տեղակայված քարանձավներից դևերը՝ Եսասիրությունը, Նախանձը, Ատելություն, Չարությունն ու Զղջումը (ամենից ոչ միանշանակ կերպարը) ատում են Սանտային, որովհետև նա հենց նրա պատճառով չեն երեխաները խուսափում իրենց բնակության սարսափելի վայրերից։ Նրանք որոշում են նվազեցնել հրաշագործի ազդեցությունը երեխաների վրա (Զղջում դևն օգնում է նրանց, որովհետև իր քարանձավ չի կարելի հասնել առանց մյուսներն այցելելու)։

Հոգիները փորձում են Սանտային գրավել իրենց կողմը և նրան դարձնել նախանձոտ, չար ու եսասեր, բայց նա միայն ծիծաղում է նրանց անհաջող փորձերի վրա (նմանակում Քրիստոսի փորձություններին)։ Այդ ժամանակ զայրացած դևերը լասսոյի օգնությամբ առևանգում են հրաշագործին հենց իր սահնակից։

Երբ Սանտայի չորս փոքրիկ օգնականները, որ նրա հետ ճանապարհորդում էին սահնակով, հասկանում են, որ նա գերի է ընկել, որոշում են արագ տեղ հասցնել բոլոր նվերները։ Առաքելությունը հաջողությամբ իրականացվում է, բացառությամբ այն հանգամանքի, որ մի տղա տոնածառի տակ գտնում է կարելու պարագաներ, իսկ մի աղջկա էլ բաժին է հասնում խաղալիք թմբուկ։ Դրանից հետո նրանք ձեռնամուխ են լինում փրկելու Սանտային ու Սուրբ ծննդյան տոնը։ Նրանք առևանգման մասին հայտնում են Փերիների թագուհուն, և նա անմիջապես բանակ է հավաքում հեքիաթային հերոսին փրկելու համար։ Մինչ այդ Սանտային ազատում է Զղջում դևը, որը զղջացել էր իր հանցանքի համար։ Վերադառնալով տուն՝ Սանտան հանդիպում է իրեն փրկելու նպատակով հավաքված բանակին ու նրան ուղարկում հետ։

## Հրատարակություններ և ադապտացիաներ
Բաումի բազմաթիվ այլ ստեղծագործությունների նման «Առևանգված Սանտա Կլաուսը» պատմվածքը տպագրվել է «The Baum Bugle» ամսագրում (1968)։ Գրքով այն առաջին անգամ հրատարակվել է 1969 թվականին

1989 թվականին Սիլվիա Էշբին գրել է մանուկների համար նախատեսված երաժշտական պիես «Սանտան անհետացել է» () վերնագրով և Սքոթ Թեյլորի երգերով։ Պատմվածքն էկրանավորվել է որպես «Օզ երկրի երեխաները» () մուլտսերիալի էպիզոդ «Ո՞վ է առևանգել Սանտային խորագրով» ()։ Ալեքս Ռոբինսոնը պատմությունը վերածել է կոմիքսի 2009 թվականին։

Սուրբ ծննդյան գլխավոր հրաշագործի առևանգման թեման բազմիցս օգտագործվել է այնպիսի գեղարվեստական ստեղծագործություններում, ինչպիսիք են՝ Թիմ Բարթոնի «Մղձավանջ Սուրբ ծննդից առաջ», Ռութ Էնն Փաթիի «Կարո՞ղ է արդյոք միսիս Կլաուսը փրկել Սուրբ ծնունդը» և այլն։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Մանկական գրականություն
Էթամբուտոլ/իզոնիազիդ/ռիֆամպիցին

**Էթամբուտոլ/իզոնիազիդ/ռիֆամպիցին**, նաև հայտնի է որպես **էթամբուտոլ/իզոնիազիդ/ռիֆամպին**, տուբերկուլոզի բուժման նպատակով կիրառվող դեղամիջոց։ Այն էթամբուտոլի, իզոնիազիդի և ռիֆամպիցինի ֆիքսված դեղաչափի միավորված դեղամիջոց է։ Օգտագործվում է առանձին կամ այլ հակատուբերկուլոզային դեղամիջոցների հետ միասին։ Դեղն օգտագործվում է պերօրալ։ Կողմնակի ազդեցությունները առանձին դեղամիջոցների կողմնակի ազդեցություններն են։ Կիրառությունը նպատակահարմար չէ երեխաների դեպքում։

Այն ԱՀԿ դեղերի ցուցակում է, որպես առողջապահական համակարգում անհրաժեշտ ամենաանվտանգ և արդյունավետ դեղամիջոցներից մեկը։ Զարգացող երկրներում արժեքը 6.74$-ից 16.13$ է մեկ ամսվա բուժման համար։

## Տես նաև
*Էթամբուտոլ/իզոնիազիդ
*Էթամբուտոլ
*Իզոնիազիդ
*Իզոնիազիդ/ռիֆամպիցին
*Տուբերկուլոզ
*Հակատուբերկուլյոզային դեղամիջոցներ

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Հակատուբերկուլոզային դեղամիջոցներ
Կատեգորիա:Տուբերկուլյոզ
Միխեիլ Վաշակիձե

**Միխեիլ Վաշակիձե** (, ), վրացի խորհրդային աստղագետ.

## Կենսագրություն
Ծնվել է Վրաստանի Դիդի Ջիկանշի գյուղում։ 1932 թվականին ավարտել է Թբիլիսիի պետական համալսարանը։ 1936 թվականից աշխատանքի է անցել Աբասթումանի աստղադիտարանում։ Աստղագիտություն է դասավանդել Թբիլիսիի պետական համալսարանում (1954 թվականին նրան այստեղ շնորհվել է պրոֆեսորի կոչում)։

Միխեիլ Վաշակիձեի հիմնական գիտական աշխատանքները նվիրված են աստղերի, միջաստղային միջավայրի ու գալակտիկաների  ուսումնասիրմանը լուսաչափական և բևեռաչափական մեթոդներով։ Նա մշակել է աստղերի տարածական խտության որոշման արդյունավետ մեթոդ, որը հայտնի է *Վաշակիձե-Օորտի մեթոդ* անվանումով (1937): 1940-1950-ական թվականներին Վաշակիձեն ուսումնասիրել է լույսի գալակտիկական կլանումը՝ մի քանի հարյուր գալակտիկաների գույնի ցուցանիշի անմիջական որոշման միջոցով, սահմանել է գույնի ցուցանիշի կախվածությունը գալակտիկայի տեսակից։ Կազմել է գալակտիկաների գույնի ցուցանիշների կատալոգները։  Արևային թագի բևեռացման հատկությունների ուսումնասիրություններ է կատարել ըստ այն նյութերի, որ ինքն ստացել էր արևի մի շարք լիակատար խավարումների ժամանակ։ 1953—1955 թվականներին փորձ է արել հայտնաբերելու գալակտիկաների լույսի բևեռացումը։ Լուսանկարչական դիտումների հիման վրա, Վիկտոր Դոմբրովսկուց անկախ, 1954 թվականին հայտնաբերել է Խեցգետնակերպ միգամածության ճառագայթման բևեռացումը։ Մշակել է նոր աստղերի թաղանթների ջերմության ու խտության գնահատման պարզ մեթոդ՝ դրանց սպեկտրներում արգելված գծերի ի հայտ գալու փուլում։

Ի պատիվ Միխեիլ Վաշակիձեի է անվանակոչվել Լուսնի խառնարաններից մեկը։

## Գրականություն
* 

## Ծանոթագրություններ

Կատեգորիա:20-րդ դարի աստղագետներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրացի աստղագետներ
Կատեգորիա:Վրացի պրոֆեսորներ
Կատեգորիա:Ֆիզիկամաթեմատիկական գիտությունների դոկտորներ
UTC+12

**UTCԺ12**, ժամային գոտի, որը օգտագործվում է նավարկման մեջ և գտնվում է 180° և 172°30′ արևելյան լայնքի միջև։

## Ամբողջ տարվա ընցացքում
### Հյուսիսային Ասիա
* 
**Չուկոտկայի ինքնավար շրջան
**Կամչատկայի երկրամաս
### Օվկիանիա
*
**Ուեյք Ատոլ
*
*
**Գիլբերտի կղզիներ  և Բանաբա
*
*
*Ուոլիս և Ֆուտունա (Ֆրանսիա)

## Ձմռանը Հարավային կիսագնդում
### Օվկիանիա
*
* (բացի Չաթեմ կղզիներ)
### Անտարկտիկա
*Որոշ բազաներ Անտարկտիկայում, ներառյալ ՄակՄուրդոն և Հարավային բևեռը

## Ծանոթագրություններ

Կատեգորիա:Ժամային գոտիներ
Վլադիմիր Զեմսկի

**Վլադիմիր Զեմսկի** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1967) և ԽՍՀՄ ԱԳՆ Դիվանագիտական ակադեմիայի որակավորման բարձրացման ֆակուլտետը (1989)։ Տիրապետում է իսպաներեն, պորտուգալերեն, անգլերեն և ֆրանսերեն լեզուներին։

Դիվանագիտական գործունեությամբ սկսել է զբաղվել 1967 թվականից։ 
*1986-1990 թվականներին՝ Պորտուգալիայում ԽՍՀՄ դեսպանության դեսպանորդ խորհրդական։
*1990-1991 թվականներին՝ Անգոլայում ԽՍՀՄ դեսպանության դեսպանորդ խորհրդական։
* 1992 թվականի հոկտեմբերի 24-ից-1996 թվականի սեպտեմբերի 21-ը՝ Վրաստանում Ռուսաստանի Դաշնության արտակարգ և լիազոր դեսպան։
*1996-2000 թվականներին՝ Հավաքական անվտանգության պայմանագրի մասնակից պետությունների․ Հավաքական անվտանգության խորհրդի գլխավոր քարտուղար։
*2000 թվականի օգոստոսի 24-ից-2004 թվականի հոկտեմբերի 15-ը՝ Մոզամբիկում Ռուսաստանի Դաշնության արտակարգ և լիազոր դեսպան։
* 2000 թվականի դեկտեմբերի 31-ից-2004 թվականի հոկտեմբերի 15-ը՝ Սվազիլենդում Ռուսաստանի Դաշնության արտակարգ և լիազոր դեսպան՝ համատեղության կարգով։

Ամուսնացած է։ Ունի երկու երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1990 թվականի ապրիլի 21)։
* 1-ին դասի արտակարգ և լիազոր դեսպանորդ (1992 թվականի մարտի 18)։
* Արտակարգ և լիազոր դեսպան (1992 թվականի հոկտեմբերի 12)։

## Պարգևներ
* Պատվո շքանշան (1990 թվականի ապրիլի 5)՝ *պետության առջև ունեցած ծառայությունների, արտադրական գործունեության բարձր ձեռքբերումների և ժողովուրդների միջև բարեկամության և համագործակցության ամրապնդման գործում ունեցած մեծ ավանդի համար*։

## Ծանոթագրություններ

## Արտաքին հղումներ
* Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
* Կենսագրությունը «Կոմերսանտ» թերթի կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կատեգորիա:Վրաստանում Ռուսաստանի Դաշնության դեսպաններ
Լինդա Էմոնդ

**Լինդա Էմոնդ** (, ), ամերիկյան դերասանուհի։ Էմոնդը մեծ հաջողությունների է հասել թատրոնում իր խաղացած դերերի շնորհիվ։ Նա եռակի անգամ մրցանակի է արժանացել «Թոնի» անվանակարգում, 2003, 2012 և 2014 թվականներին, Life (x) 3 և «Շրջիկ գործակալի մահը» (անգլ. Death of a Salesman) պիեսներում և «Կաբարե» (անգլ. Cabaret) մյուզիքլում մասնակցության համար։ Նա մասնակցել է նաև բազմաթիվ ներկայացումների ինչպես Բրոդվեյում, այնպես էլ Օֆֆ-Բրոդվեյի բեմում։

## Կենսագրություն
Որպես հավելում բեմական հիմնական աշխատանքի՝ Էմոնդը հայտնվեց մի քանի տանյակ ֆիլմերում և հեռուստահաղորդումներում։ 1997 թ. նա նկարահանվեց «Մի կյանք՝ ապրելու համար» (անգլ. One Life to Live) օճառային օպերայում, իսկ տարբեր տարիների ընթացքում եղել է «Լոս Անջելեսի օրենքը» (անգլ. L.A. Law), «Սոպրանոյի տոհմը» (անգլ. The Sopranos), «Օրենք և կարգապահություն» (անգլ. Law & Order), «Օրենք և կարգապահություն. Հատուկ կորպուս» (անգլ. Law & Order: Special Victims Unit), «Օրենք և կարգապահություն. Հանցավոր մտադրություններ» (անգլ. Law & Order: Criminal Intent), «Օրենք և կարգապահություն. Երդվյալ ատյան» (անգլ. Law & Order: Trial by Jury), «Բամբասկոտը» (անգլ. Gossip Girl) և «Լավ կինը» (անգլ. The Good Wife) սերիալների հյուրը։ Նա  2009 թվականին նկարահանվել է նաև Lifetime ալիքի  «Ջորջիա Օ’Քիֆ» ֆիլմում։ Իսկ մեծ էկրաններին, Էմոնդը աչքի ընկավ «Լամարկի վերջին գործը» (անգլ. City by the Sea, 2002 թ.), «Հյուսիսային երկիրը» (անգլ. North Country, 2005 թ.) և «Ջուլի և Ջուլիա. Պատրաստենք երջանկություն ըստ բաղադրատոմսի» (անգլ. Julie & Julia, 2009 թ.) ֆիլմերում։

## Ընտրյալ ֆիլմագրություն
*Պոլլոկ (անգլ. Pollock) (2000 թ.)
*Լամարկի վերջին գործը (անգլ. City by the Sea) (2002 թ.)
*Մեռնող գալլը (անգլ. The Dying Gaul) (2005 թ.)
*Մութ ջուր (անգլ. Dark Water) (2005 թ.)
*Հյուսիսային երկիրը (անգլ. North Country) (2005 թ.)
*Ստրկություն (անգլ. Trade) (2007 թ.)
*Տիեզերքի միջով (անգլ. Across the Universe) (2007 թ.)
*Հարկադրությամբ կռիվ (անգլ. Stop-Loss) (2008 թ.)
*«Ջուլի և Ջուլիա. Պատրաստենք ուրախությունը բաղադրությամբ» (անգլ. Julie & Julia) (2009 թ.)
*«Ջորջիա Օ’Քիֆ» (անգլ. Georgia O'Keeffe) (2009 թ.)
*«Տղամարդը, կինը և թութակը» (2011 թ.)
* «Օլդբոյ» (անգլ. Oldboy) (2013 թ.)
*«Օրենքից դուրս» (2014 թ.)
*«Ջենիի հարսանիքը» (անգլ. Jenny's Wedding) (2014 թ.)
*Սերը հիվանդություն է (անգլ. The Big Sick) (2017 թ.)

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Վիլեն Մնացականյան

**Վիլեն Հակոբի Մնացականյան** (), հայ քիմիկոս-օրգանիկ։ Քիմիական գիտությունների դոկտոր (1987), պրոֆեսոր (1989):

## Կենսագրություն
Վիլեն Մնացականյանը ծնվել է 1933 թվականի սեպտեմբերի 21-ին, Լենինական (այժմ՝ Գյումրի) քաղաքում։ 1957 թվականին ավարտել է Երևանի պոլիտեխնիկական ինստիտուտը։ 1956 թվականից աշխատում է ՀՀ ԳԱԱ Նուրբ օրգանական քիմիայի ինստիտուտում, 1973 թվականից՝ դեղաբույսերի քիմիայի լաբորատորիայի վարիչ, միաժամանակ՝ փոխտնօրեն։

Աշխատանքները վերաբերում են դեղաբույսերի քիմիական կազմի ուսումնասիրման, կենսաբանական ակտիվ միացությունների անջատման և քիմիական կառուցվածքի որոշման խնդիրներին։

## Անդամակցություն
* ՌԴ բնական ԳԱ ակադեմիայի քարտուղար (1998 թվականից)։
* Բնության և հասարակության մասին ԳԱ հայկական մասնաճյուղի ակադեմիայի քարտուղար (1998 թվականից)։
* Բնական գիտությունների եվրոպական ակադեմիայի անդամ (2003 թվականից)։

## Երկեր
* Иридоидные гликозиды, Е., 1986.
* Ֆարմակագնոզիա։ Ուսումնական ձեռնարկ, Մնացականյան Վիլեն Հակոբի, Անանիկյան Վ. Վ., Մեհրաբյանի անվան բժշկական ինստիտուտ, ՀՀ ԳԱԱ օրգանական և դեղագործական քիմիայի գիտատեխնոլոգիական կենտրոնի Ա. Լ. Մնջոյանի անվան նուրբ օրգանական քիմիայի ինստիտուտ, Երևան, Մեհրաբյանի անվան բժշկական ինստիտուտ, 2008։
* Ֆարմակագնոզիա և գալենային դեղապատրաստուկներ, Մնացականյան Վիլեն Հակոբի, Անանիկյան Վ. Վ, Ռևազովա Լ. Վ., Մեհրաբյանի անվան բժշկական ինստիտուտ, ՀՀ ԳԱԱ օրգանական և դեղագործական քիմիայի գիտատեխնոլոգիական կենտրոնի Ա. Լ. Մնջոյանի անվան նուրբ օրգանական քիմիայի ինստիտուտ, Ռուսաստանի բնական գիտությունների Ակադեմիայի հայկական մասնաճյուղ, Երևան, Մեհրաբյանի անվան բժշկական ինստիտուտ, 2008։

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Հայ օրգանիկներ
Կատեգորիա:Քիմիական գիտությունների դոկտորներ
Քննությունից առաջ

**«Քննությունից առաջ»** (), խորհրդային գեղարվեստական հեռուստաֆիլմ, որ նկարահանվել է ռեժիսոր Վյաչեսլավ Քրիշտոֆովիչի կողմից Վիկտորյա Տոկարևայի «Լողի հրահանգիչ» () պատմվածքի հիման վրա։

## Սյուժե
Ֆիլմի հերոսուհին տասնութամյա Տանյա Գուսակովան է։ Այդպես էլ չկողմնորոշվելով, թե ինչ մասնագիտություն պետք է ընտրի, նա մոր պնդմամբ պատրաստվում է քննություն հանձնել մանկավարժական ինստիտուտ ընդունվելու համար։ Գժտվելով մոր ու ընկերուհու հետ՝ Տանյան թափառում է փողոցում, և մի անծանոթուհի նրան նվիրում է թատրոնի տոմս։ Ներկայացման ժամանակ  Տանյայի կողքին նստում է այն մարդը, որի հետ թատրոն պետք է գնար անծանոթուհին։ Այդպես Տանյան ծանոթանում է Իվանի՝ լողի հրահանգչի հետ, որը վաղուց հաշտվել է իր միօրինակ ու անհետաքրքիր կյանքի հետ։ Այդ տարօրինակ ծանոթության շնորհիվ Տանյան համոզվում է, որ պետք է ավելի լրջորեն վերաբերվի իր ապագային։

## Դերերում
* Օլգա Ժուլինա – * Տանյա*
* Ալլա Պոկրովսկայա – * Նատալյա, Տանյայի մայրը *
* Իգոր Կվաշա – *Իվան, լողի հրահանգիչ *
* Լարիսա Ուդովիչենկո – *Լերա, Տանյայի ընկերուհին *
* Տատյանա Ակսյուտա – *Լենա, հարս*
* Սերգեյ Իվանով – *Լյոնյա, փեսա*
* Մարգարիտա Կրինիցինա – *մորաքույր Ժենյա, բակապան*
* Սերգեյ Բրժեստովսկի – *ԶԱԳՍ-ի աշխատակից *

## Էպիզոդներում
* Եվգենի Բուրենկով – * էպիզոդ*
* Գալինա Սպոլուդեննայա – *էպիզոդ*
* Գեորգի Գորյուշկո – *էպիզոդ*
* Վալենտինա Չեմենա – * էպիզոդ*
* Ալեքսանդր Աֆանասև – *էպիզոդ*
* Վլադիմիր Բորիսենկո – *էպիզոդ*

## Նկարահանող անձնակազմ
* Սցենարի հեղինակ՝ Վիկտորյա Տոկարևա
* Բեմադրող ռեժիսոր՝ Վյաչեսլավ Կրիշտոֆովիչ
* Բեմադրող օպերատոր՝ Վասիլի Տրուշկովսկի
* Բեմադրող նկարիչ՝ Սերգեյ Բրժեստովսկի
* Կոմպոզիտոր՝ Վադիմ Խրապաչև
* Հնչյունային օպերատոր՝ Յուրի Գորեցկի

## Ծանոթագրություններ

## Արտաքին հղումներ
* Перед экзаменом. Х/ф 

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:Խորհրդային ֆիլմեր
Դեյվիդաս Շեմբերաս

**Դեյվիդաս Շեմբերաս** (, ), լիտվացի ֆուտբոլիստ, հանդես է եկել պաշտպանի և կիսապաշտպանի դիրքում։ Ռուսաստանի առաջնությունում ամենաշատ խաղերն անցկացրած օտարերկրացին (369 հանդիպում)։

## Կենսագրություն
Շեմբերասը «Ժալգիրիս» ակումբի սան է։ 1995-1997 թվականներին հանդես է եկել «Ժալգիրիս Վոլմետա» ակումբում։ 1997 թվականին տեղափոխվել է «Ժալգիրիսի» հիմնական թիմ, որի կազմում անցկացրել է 27 հանդիպում և խփել 3 գոլ։ 1998 թվականին պայմանագիր է կնքել Մոսկվայի «Դինամոյի» հետ, որի կազմում անցկացրած երեք տարիների ընթացքում մասնակցել է Ռուսաստանի առաջնության 88 խաղի և խփել երկու գոլ։ 2002 թվականին Շեմբերասն իր ակումբակից Ռոլան Գուսևի հետ միասին պայմանագիր է կնքել Մոսկվայի ԲԿՄԱ-ի հետ։ Նոր թիմում իր նորամուտը կատարել է 2002 թվականի մարտի 9-ին՝ «Տորպեդո ԶԻԼ» ակումբի հետ հանդիպման ժամանակ խաղադաշտ դուրս գալով թիմի հիմնական կազմում։ Բանակայինների կազմում Դեյվիդասը դարձել է Ռուսաստանի եռակի չեմպիոն, վեց անգամ նվաճել Ռուսաստանի գավաթը և դարձել ՈՒԵՖԱ գավաթակիր։ ԲԿՄԱ-ի պաշտոնական խաղերում իր առաջին գոլը Շեմբերասը խփել է Ռուսաստանի Սուպերգավաթի խաղարկության՝ Կազանի «Ռուբին» ակումբի դեմ խաղում։ 2009 թվականի հուլիսի 26-ին դարձել է գոլի հեղինակ՝ Ռուսաստանի առաջնության 15-րդ տուրի՝ Մոսկվայի «Սպարտակի» դեմ խաղում։ Նաև Շեմբերասը ճանաչվել է Ռուսաստանի առաջնության լավագույն պաշտպան։ ԲԿՄԱ-ի կազմում խաղալիս 63 անգամ նախազգուշացվել է դեղին քարտով և յոթ անգամ հեռացվել դաշտից։

2012 թվականի հուլիսի 13-ին երկամյա պայմանագիր է կնքել «Ալանիայի» հետ։

Վալերի ԳԱզզաևի գլխավորությամբ խաղացել է երեք թիմերում («Դինամո», ԲԿՄԱ և «Ալանիա»)։

2014 թվականի փետրվարի 24-ին պայմանագիր է կնքել «Ժալգիրիսի» հետ, եղել է թիմի ավագ։ 2014 թվականին ճանաչվել է Լիտվայի առաջնության լավագույն ֆուտբոլիստ։

2015 թվականի նոյեմբերի 28-ին անցկացրել է իր վերջին խաղն ու ավարտել ֆուտբոլիստի կարիերան։ 2015 թվականի դեկտեմբերի 3-ին ընտրվել է Լիտվայի ֆուտբոլային ակումբների ասոցիացիայի (Ա լիգայի, *A lygos klubų asociacija*) նախագահ և ղեկավարության անդամ։

## Ձեռքբերումներ
 **«[[ԲԿՄԱ (ֆուտբոլային ակումբ, Մոսկվա)|ԲԿՄԱ]]»**
* Ռուսաստանի չեմպիոն (3) – 2003, 2005, 2006
* Ռուսաստանի գավաթակիր (6) – 2001/02, 2004/05, 2005/06, 2007/08, 2008/09, 2010/11
* Ռուսաստանի սուպերգավաթակիր (4) – 2004, 2006, 2007, 2009
* ՈՒԵՖԱ գավաթի դափնեկիր – 2004/05

 «Ժալգիրիս»
* Լիտվայի չեմպիոն (2) – 2014, 2015
* Լիտվայի գավաթակիր (3) – 1996/97, 2013/14, 2014/15

;Անհատական
* Լիտվայի լավագույն ֆուտբոլիստ – 2005

## Ակումբային վիճակագրություն

## Ծանոթագրություններ

## Արտաքին հղումներ
* Շեմբերասի էջը «Ժալգիրիսի» պաշտոնական կայքում
* Շեմբերասի էջը «Ալանիայի» պաշտոնական կայքում
* 
* 
* 
* 

Կատեգորիա:Ալանիայի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Լիտվայի հավաքականի ֆուտբոլիստներ
Կատեգորիա:Լիտվացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Գալիասկար Քամալ

**Գալիասկար Քամալ** (իսկական անունը՝ **Գալիասկար Գալիաքբարովիչ Քամալեթդինով**, , ), խորհրդային շրջանի թաթար գրող, թաթարական դրամատուրգիայի դասականներից, հասարակական գործիչ։

Որպես թաթարական դրամատուրգիայի և թաթարական թատրոնի հիմնադիրներից մեկը՝ Գալիասկար Քամալին (Քամալեթդինովին) 1923 թվականի հունիսին շնորհվել է «Աշխատանքային հերոսի» կոչում, իսկ որոշ ժամանակ անց տրվել է Թաթարական ԻԽՍՀ ժողովրդական դրամատուրգի կոչում։

## Կենսագրություն
Ծնվել է Կազանում, արհեստավորի ընտանիքում։ Մանկությունն անցել է Նիժնի Մասրում՝ մոր հայրենի գյուղում (այժմ՝ Արսկի շրջան)։

Սովորել է Կազանի «Գոսմանիա» մեդրեսեում, 1889-1897 թվականներին՝ «Մուհամմադիա» մեդրեսեում։

1901 թվականին թողարկել է «Тәраккый» («Առաջադիմություն») թերթը, հիմնել է «Мәгариф» («Լուսավորում») հրատարակչությունը։ 1906 թվականից աշխատել է  «Азат» («Ազատություն») թերթում, հետո՝ «Азат халык» («Ազատ ժողովուրդ») թերթում, որտեղ հրատարակվել են մարքսիզմի գաղափարները հռչակող հոդվածներ։

Եղել է «Яшен» («Կայծակ», 1908-1909) սատիրիկ ամսագրի հրատարակիչը և խմբագիրը, աշխատել է «Йолдыз» («Աստղ», 1907-1917) թերթում։

Տպագրվել է 1900 թվականից։ Նշանակալի ստեղծագործություններից են՝ «Դժբախտ պատանին» դրաման (1907, 2-րդ տարբերակ), «Նվերի պատճառով» կատակերգություն (1908), «Սիրուհին» (1911), «Մեր քաղաքի գաղտնիքը» (1911), «Սնանկացում» (1912, ռուսերեն վերահրատարակումը՝ 1944)։ Հոկտեմբերյան հեղափոխությունից հետո Քամալը գրել է երգիծական բանաստեղծություններ, համագործակցել է «Эш» («Աշխատանք»), «Кызыл байрак» («Կարմիր դրոշակ») թերթերի հետ։

Թաթարերեն է թարգմանել Նիկոլայ Գոգոլի «Ռևիզոր», Ալեքսանդր Օստրովսկու «Որոտ», Մաքսիմ Գորկու «Վերջերս» ստեղծագործությունները։

## Հիշատակ
* 1978 թվականին թողարկվել է գրողին նվիրված գեղարվեստական նշանագրված ծրար։ 
* Գ. Քամալի անունով են կոչվել փողոցներ Կազանում, Ելաբուրգում և Նաբերեժնիե Չելնիում։
* Կազանում պահպանվել է Գալիասկար Քամալի տունը, որը կառուցվել է 1902 թվականին, ճանաչվել է պատմական հուշարձան և վերանորոգվել է 2012 թվականին։
* Կազանում գրողի պատվին է անվանակոչվել Թաթարստանի Գ. Քամալի անվան պետական ակադեմիական թատրոնը։

## Ծանոթագրություններ

## Գրականություն
* Татарский энциклопедический словарь. — Казань : Институт Татарской энциклопедии АН РТ, 1998։

## Արտաքին հղումներ
* Галиаскар Камал в татарской электронной библиотеке 
* Галиаскар Камал в Официальном портале мэрии Казани 

Կատեգորիա:20-րդ դարի գրողներ
Կատեգորիա:20-րդ դարի ռուս գրողներ
Կատեգորիա:Թաթար գրողներ
Կատեգորիա:Թաթար դրամատուրգներ
Կատեգորիա:Թաթար հասարակական գործիչներ
Կատեգորիա:Թատրոնի դերասաններ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Կատեգորիա:Խորհրդային թարգմանիչներ
Կատեգորիա:Խորհրդային լրագրողներ
Կատեգորիա:Հրատարակիչներ
Կատեգորիա:Ռուս գրողներ
Կատեգորիա:Ռուս դրամատուրգներ
Կատեգորիա:Ռուս թարգմանիչներ
Կատեգորիա:Ռուս լրագրողներ
Մանանա Մաթիաշվիլի

**Մանանա Մաթիաշվիլի** (, ), վրացի բանաստեղծուհի, թարգմանչուհի, ժուռնալիստ, բանասիրական գիտությունների թեկնածու։

## Կենսագրություն
Մանանա Մաթիաշվիլին ծնվել է վրացական Ռուսթավ քաղաքում։ 2002 թվականին ավարտել է Թբիլիսիի պետական համալսարանի բանասիրական ֆակուլտետը՝ ստանալով թարգմանության և գրական կապերի մագիստրոսի որակավորում, 2003-2006 թվականներին սովորել է այդ նույն ֆակուլտետի ասպիրանտուրայում և 2006 թվականի ապրիլին, հաջողությամբ պաշտպանելով «Թարգմանչական տեխնիկան Թոմաս Էլիոթից Զվիադ Ռատիանու կատարած վրացերեն թարգմանություններում» խորագիրը կրող ատենախոսական աշխատությունը, արժանացել է բանասիրական գիտությունների թեկնածուի գիտական աստիճանի։

Ներկայումս Մանանա Մաթիաշվիլին թարգմանության տեսություն և պրակտիկա է դասավանդում «Կովկաս» համալսարանում։

2010 թվականին նրան շնորհվել է Վախուշտի Կոտետիշվիլու մրցանակ՝ որպես պոեզիայի լավագույն երտասարդ թարգմանիչներից մեկի։ Բացի այդ, Մանանան մրցանակային երրորդ տեղն է զբաղեցրել արտասահմանյան թատերգությունների վրացերեն լավագույն թարգմանությունները բացահայտելու և թարգմանիչներին խրախուսելու նպատակով Շոթա Ռուսթավելու անվան պետական թատրոնի և *Թումանիշվիլի* հիմնադրամի համատեղ կազմակերպած մրցամնակաբաշխությունում։

Մանանա Մաթիաշվիլին բնակվում է Թբիլիսիում։ Ունի ամուսին և երեք դուստր։

## Թարգմանությունները
* *Eight Children and the Truck* by Anne-Cath. Vestly, translated from Norwegian to Georgian, 6 books. Bakur Sulakauri Publishing House. Tbilisi, 2015-2016
* *Amazing Giant Dinosaurs*, թարգմանել է անգլերենից վրացերեն, 2015 
* *Amazing Giant Animals*, թարգմանել է անգլերենից վրացերեն, 2015 
* *Usborne Visitors’ Guide to Ancient Rome*, թարգմանել է անգլերենից վրացերեն, 2015 
* *Animalium*, Publishing House Big Picture Press, թարգմանել է անգլերենից վրացերեն, 2014
* *[[In Wonderland]] by [[Knut Hamsun]], translated from Norwegian into Georgian, Tbilisi, Publishing House Litera, ,  2010
* *The Human Being*, գրական էսսեներ ժամանակակից վրացի գրողների ու աչքի ընկած հասարակական գործիչների մասին, Rustavi Publishing, 2007 
* *Vakhushti Kotetishvili Prize 2010'', Selected Translations of Elizabeth Bishop’s poems, Diogene Publishing, 2010 (co-author)

## Ծանոթագրություններ

Կատեգորիա:Անձինք Թբիլիսիից
Կատեգորիա:Բանասիրական գիտությունների թեկնածուներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Կին բանասերներ
Կատեգորիա:Վրացի բանասերներ
Կատեգորիա:Վրացի բանաստեղծուհիներ
Կատեգորիա:Վրացի գիտնականներ
Կատեգորիա:Վրացի գրողներ
Կատեգորիա:Վրացի թարգմանիչներ
Կատեգորիա:Վրացի լրագրողներ
Կոսովոյի Հանրապետության խորհրդարան

**Կոսովոյի Հանրապետության խորհրդարան** (; ), ի սկզբանե հաստատվել է Կոսովոյում ՄԱԿ-ի ժամանակավոր առաքելության կողմից 2001 թվականին «ժամանակավոր, ժողովրդավարական ինքնավարություն» տրամադրելու համար։

2008 թվականի փետրվարի 17-ին Կոսովոյի ժողովրդի ներկայացուցիչները հայտարարեցին, որ Կոսովոն Սերբիայից անկախ է և դրանից հետո ընդունեցին Սահմանադրություն, որն ուժի մեջ է մտել 2008 թվականի հունիսի 15-ին։

Կոսովոյի Հանրապետության խորհրդարանը կարգավորվում է Կոսովոյի Սահմանադրությամբ և ունի 120 անդամ. դրանցից 100-ը ուղղակիորեն քվեարկվում են խորհրդարանում, մնացածը սահմանվում են հետևյալ կերպ.

* 10 տեղ սերբ ներկայացուցիչների համար։ 
* 4 տեղ գնչուների, աշկալիների և եգիպտացիների ներկայացուցիչների համար։
* 3 տեղ բոսնիացիների համար։ 
* 2 տեղ թուրքերի համար։
* 1 տեղ գորանիների համար

Ալբաներենը մեծամասնության պաշտոնական լեզուն է, սակայն միաժամանակյա մեկնաբանությամբ օգտագործվում են փոքրամասնությունների բոլոր լեզուները՝ սերբերեն, թուրքերեն և բոսնիերեն։

## Հանձնաժողովներ
Կոսովոյի Հանրապետության խորհրդարանն ունի 19 հանձնաժողով. 
* Բյուջետային հանձնաժողով
* Ֆինանսների և էկոնոմիկայի հանձնաժողով 
* Կրթության, գիտության և տեխնոլոգիայի հանձնաժողով
* Առողջապահության հանձնաժողով
* Աշխատանքի և սոցիալական բարեկեցության հանձնաժողով
* Հանրային ծառայությունների հանձնաժողով
* Արտաքին գործերի հանձնաժողով
* Դատական, օրենսդրական և սահմանադրական շրջանակների հարցերի հանձնաժողով
* Անհայտ կորածների հանձնաժողով՝ համեմատաբար եզակի հանձնաժողով է, որը զբաղվում է Կոսովոյի պատերազմի հետևանքով մեծ թվով անհայտ կորածների և ռազմագերիների հարցով։
* ԶԼՄ-ների եհանձնաժողով
* Համայնքների իրավունքների և շահերի հանձնաժողով
* Առևտրի և արդյունաբերության հանձնաժողով
* Մշակույթի, երիտասարդության և սպորտի հանձնաժողով
* Շրջակա միջավայրի և տարածքային պլանավորման հանձնաժողով
* Տրանսպորտի և կապի հանձնաժողով
* Գյուղատնտեսության, անտառտնտեսության և գյուղի զարգացման հանձնաժողով
* Արտակարգ իրավիճակների նախապատրաստման հանձնաժողով
* Հանրային բողոքների և պահանջների հանձնաժողով
* Հանրային բողոքների և պահանջների հանձնաժողով

## Ընտրական արդյունքներ

## Ծանոթագրություններ

## Արտաքին հղումներ
* Պաշտոնական վեբկայք  
* Constitutional Framework

Կատեգորիա:Կոսովոյի Հանրապետություն
Կատեգորիա:Օրենսդիր մարմիններ
Կատեգորիա:2001 հիմնադրումներ Կոսովոյում
Էթամբուտոլ/իզոնիազիդ/պիրազինամիդ/ռիֆամպիցին

**Էթամբուտոլ/իզոնիազիդ/պիրազինամիդ/ռիֆամպիցին**, նաև հայտնի է որպես **էթամբուտոլ/իզոնիազիդ/պիրազինամիդ/ռիֆամպին**, տուբերկուլոզի դեմ օգտագործվող դեղորայք։ Այն էթամբուտոլի, իզոնիազիդի, պիրազինամիդի և ռիֆամպիցինի ֆիքսված դեղաչափերով կոմբինացված դեղամիջոց է։ Oգտագործվում է առանձին կամ այլ հակատուբերկուլոզային դեղերի հետ միասին։ Այն օգտագործվում է պերօրալ։

Կողմնակի ազդեցությունները համապատասխանում են առանձին դեղերի կողմնակի ազդեցություններին։ Համրության ռիսկը իջեցնելու համար կարող է օգտագործվել պիրիդօքսին։ Լյարդի կամ երիկամի ծանր խնդիրներ ունեցող մարդկանց համար խորհուրդ չի տրվում օգտագործումը։ Երեխաների դեպքում խորհուրդ չի տրվում օգտագործել։ Հղիության դեպքում անվտանգությունը հայտնի չէ։

Այն ԱՀԿ դեղերի ցանկում է որպես առողջապահական համակարգում անհրաժեշտ ամենաանվտանգ և արդյունավետ դեղամիջոցներից մեկը։ 2015 թվականին Անգլիայում արժեքը 98.75₤ է արժեցել՝ 1 ամսվա օգտագործման դեպքում։ Այն նաև վաճառվում է Որակտիվ և Ռիմսթար անվանումներով Անգլիայում։

## Տես նաև
* Իզոնիազիդ
* Էթամբուտոլ
* Տուբերկուլոզ
* Հակատուբերկուլյոզային դեղամիջոցներ

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Հակատուբերկուլոզային դեղամիջոցներ
Կատեգորիա:Տուբերկուլյոզ
Մանուել Քեոսեյան

**Մանուել Քեոսեյանը** (), հայազգի Ուրուգվայի նախկին պրոֆեսիոնալ ֆուտբոլիստ, ով հանդես է եկել որպես կիսապաշտպան։ Կարիերայի ավարտին որպես գլխավոր մարզիչ աշխատել է Լատինական Ամերիկայի և Եվրոպայի շատ ակումբների հետ։

## Կենսագրությունը
Հայկական արմատներով Ուրուգվայի ֆուտբոլի ազգային հավաքականի մարզիչ, որը կարիերան սկսել է որպես «*Sud América*»-ի ֆուտբոլիստ, սակայն կարիերայի մեծ մասն անցկացրել է Դանուբիոյում։ Հանդես է եկել նաև Արգենտինայի և Էկվադորի առաջնություններում։ Աշխատանքային գործունեությունը 1983 թվականին ավարտվել է Արգենտինայի «Դեպորտիվո Արմենիո»-ում։ Որպես գլխավոր մարզիչ՝ ղեկավարել է տարբեր երկրների 24 ակումբներ։ 1990 թվականին «Բելլա Վիստա» բերեց Ուրուգվայի չեմպիոնների կոչմանը։ Սա ակումբի պատմության ամենամեծ նվաճումն է։ 2000 թվականին «*Defensor Sporting*»-ի հետ նա հաղթեց Լիգուիլու Ուրուգվայում։ Հոնդուրասի «Մյունիսիպալ»-ի հետ Քեոսեյանը 3 անգամ հաղթել է տեղական առաջնությունում։

## Ձեռքբերումներ
* Ուրուգվայի չեմպիոն (1)։ 1990
* Ուրուգվայի Լիգիլիի հաղթող (1)։ 2000
* Կոստա Ռիկայի չեմպիոն (1)։ 1997
* Հոնդուրասի չեմպիոն (3)։ 2007 (Ապերտուրա), 2008 (А), 2009 (А)
* Գվատեմալայի չեմպիոն (1)։ 2010 (Կլաուսուրա)

## Ծանոթագրություններ

Կատեգորիա:Դանուբիոյի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գրաչանիցա (քաղաք, Բոսնիա և Հերցեգովինա)

**Գրաչանիցա** (), քաղաք Բոսնիա և Հերցեգովինայի հյուսիսարևելյան մասում, համանուն համայնքի վարչական կենտրոնը։ Վարչականորեն համարվում է Բոսնիա և Հերցեգովինայի Ֆեդերացիայի Տուզլանի կանտոնի մասը։ Տեղակայված է Սպրեչա գետի վրա։

## Կլիմա
Քաղաքի հունվարյան ջերմաստիճանը կազմում է 1,8&nbsp;°C, իսկ հուլիսյան միջին ջերմաստիճանը՝ 23,3&nbsp;°C։

Գրաչանիցա համայնքում թափվում են 830 մմ տեղումներ։ Մայիս ամսվա ամենաշատ տեղումները եղել են 121 մմ, իսկ հունիս ամսվա՝ 101 մմ, իսկ ամենաքիչ տեղումները եղել են մարտ ամսվա ընթացքում՝ 41 մմ։ Տարվա ընթացքում ձյուն տեղում է 50 օր։ Գրաչանիցա համայնքի կլիման մայրցամաքային է։

## Բնակչություն
### 1971 թվական
* Ընդամենը - 46,950 մարդ
* Բոսնիացիներ - 33,135 (70,57 %)
* Սերբեր - 13,135 (27,97 %)
* Խորվաթներ - 199 (0,42 %)
* Հարավսլավներ - 184 (0,39 %)
* Այլազգիներ - 297 (0,65 %)

### 1991 թվական
#### Համայնք
* Ընդամենը - 59,134 մարդ
* Բոսնիացիներ - 42,599 (72,03 %)
* Սերբեր - 13,558 (22,92 %)
* Հարավսլավներ - 1,530 (2,58 %)
* Խորվաթներ - 132 (0,22 %)
* Այլազգիներ - 1,315 (2,25 %)

#### Քաղաք
* Ընդամենը - 12,712 մարդ
* Բոսնիացիներ - 10,282 (80,88 %)
* Սերբեր - 1,169 (9,19 %)
* Հարավսլավներ - 900 (7,07 %)
* Խորվաթներ - 47 (0,36 %)
* Այլազգիներ - 314 (2,47 %)

## Քույր քաղաքներ
*  Ֆորմիա, Իտալիա
*  Ֆլեուրի լես Աուբրայիս, Ֆրանսիա
*  Հանինգե, Շվեդիա
*  Միլան, Իտալիա

## Ծանոթագրություններ

## Գրականություն
* Official results from the book: Ethnic composition of Bosnia-Herzegovina population, by municipalities and settlements, 1991. census, Zavod za statistiku Bosne i Hercegovine - Bilten no.234, Sarajevo 1991.

## Արտաքին հղումներ
* Պաշտոնական կայքէջ
* Գրաչանիցա
* Գրաչանիցա Glasnik
* Բուկ, Գրաչանիցա

Կատեգորիա:Բոսնիա և Հերցեգովինայի բնակավայրեր
Մարջորի, Քարրիքի կոմսուհի

**Մարջորի Քարրիքցի** (նաև **Մարգարեթ**, ), Քարրիքի կոմսուհի Շոտլանդիայում 1256 թվականից մինչև1292 թվականը։

Ռոբերտ Բրյուսի մայր։

## Ամուսնություններ
Քարրիքի կոմս Նիալի ու Մարգարեթ Ստյուարտի դուստրն ու ժառանգորդուհին էր, ինչպես նաև ծնյալ Քարրիքի կոմսուհին։ Նրա առաջին ամուսինը Կիլքոնքուհարցի Ադամն էր, որը մահացել էր 1271 թվականի Խաչակրաց ութերորդ արշավանքի ժամանակ։ Կա նաև պատմություն այն մասին, որ մի օր մի գեղեցիկ երիտասարդ եկել էր նրան հայտնելու սուրբ երկրում իր ամուսնու մահվան մասին։ Դա Անանդեյլի 6-րդ լորդ Ռոբերտ դե Բրյուսն էր, որը եղել էր Կիլքոնքուհարցի Ադամի զինակիցը։ Մարջորին այնքան է տարվել նրանով, որ գերի է պահել այնքան ժամանակ, մինչև նա համաձայնել է ամուսնանալ իր հետ1271 թվականին Թուրնբերիի ամրոցում։ Ամուսնության բերումով դարձել է Քարրիքի կոմս։ Նրանց երեխաներն էին․

#Քրիստինա Բրյուս
# Ռոբերտ Բրյուս
# Իզաբել Բրյուս (1272–1358), ամուսնացել է Նորվեգիայի թագավոր Էրիկ II-ի հետ
# Նիալ կամ Նայջել Բրյուս, մահապատժի է ենթարկվել 1306 թվականին Բերվիք-ըփոն-Թվիդում, Նորթումբերլանդիա, Անգլիա
# Էդվարդ Բրյուս
# Սըր Թոմաս Բրյուս, մահապատժի է ենթարկվել 1307 թվականին
# Ալեքսանդր Բրյուս, մահապատժի է ենթարկվել 1307 թվականին
#Մերի Բրյուս, ամուսնացել է
## սըր Նիալ Քեմփբելի հետ
## սըր Ալեքսանդր Ֆրեյզերի հետ Թարֆրեյզեր ու Քովիից
# Մաթիլդա Բրյուս, ամուսնացել է Ռոսի կոմս Աոդհի հետ։

Բարրոուն կարծում է, թե Ուիլյամ դե Քարլայլի հետ ամուսնացած Մարգարեթ Բրյուսը նրանց դուստրը չէր։ Կա պատմություն այն մասին, որ Մորեյի 1-ին կոմս Թոմաս Ռանդոլֆը Ադամի հետ Մարջորիի ամուսնությունից ծնված դստեր որդին էր։ Սակայն սա հավանաբար ճիշտ չէ․ գուցե դա առաջ է քաշվել որպես բացատրություն, թե ինչու էր Թոմաս Ռանդոլֆը ներկայացվում որպես Ռոբերտ Բրյուսի զարմիկ։ Կիլքոնքուհարցի Ադամի ցանկացած դուստր կժառանգեր գելական տիտղոսն այնպես, ինչպես Մարջորին՝ չորս կամ հինգ քույրերից ավագն էր ժառանգել իր հոր մահից հետո։ Կա վկայություն, որ պատմությանն անհայտ մի «ավագ դուստր» ամուսնացել է Մառերի կոմսերից մեկի ընտանիքում, սկիզբ տալով  կոմսի որդի  Գարթնեյթի հետ Քրիստինայի արդեն չեղյալ համարված առաջին ամուսնությանը։

Մարջորին մահացել է մինչև 1292 թվականի նոյեմբերը, իսկ մինչև այդ ժամանակ նրա ամուսինը Քարրիքը փոխանցել էր իրենց ավագ որդի Ռոբերտին։

## Ծանոթագրություններ

## Աղբյուրներ
*Scott, Ronald McNair. *Robert the Bruce: King of Scots*
Գարսևան Շառոյան

**Գարսևան Վանոյի Շառոյան** (), հայ պատմաբան։ Պատմական գիտությունների դոկտոր (1967), պրոֆեսոր (1969): Հայրենական պատերազմի (1941-1945) մասնակից։ Խորհրդային բանակի կապիտան։

## Կենսագրություն
Գարսևան Շառոյանը ծնվել է 1906 սեպտեմբերի 1-ին, Նոր Բայազետ (այժմ՝ քաղաք Գավառ)։ 1931 թվականին ավարտել է Երևանի պետական համալսարանը։ 1937-1941 թվականներին լուսժողկոմատի բուհերի վարչության պետ, «Խորհրդային Հայաստան» օրաթերթի բաժնի վարիչ։ 1937-1986 թվականներին դասախոսել է Երևանի պետական համալսարանում, 1968-1970 թվականներին եղել պատմության ֆակուլտետի դեկան, 1970-1976 թվականներին՝ ԽՍՀՄ պատմության անբիոնի վարիչ։

Աշխատությունները վերաբերում են Խորհրդային Հայաստանի 1920-1930-ական թվականների ագրարային հարաբերություններին։

## Մահ
Շառոյանը մահացել է 2007 թվականին։

## Երկեր
* Գյուղի ներքին հողաբաժանությունը Սովետական Հայաստանում (1921-1929 թվականներ), Շառոյան Գարսևան Վանոյի, Երևան, «Միտք», 1965, 228 էջ։
* Սոցիալիստական հողօգտագործումը Հայաստանում 1920-1929 թվականներին, Շառոյան Գարսևան Վանոյի, Երևան, Պետական համալսարանի հրատարակչություն, 1962, 132 էջ։ Տեղանունների ցանկ՝ էջ 128-130, 21 սմ, 1962։
* Հողաշինարարությունը Հայաստանում ազգային փոքրամասնությունների շրջանում, Շառոյան Գարսևան Վանոյի, Երևան, Պետական համալսարանի հրատարակչություն, 1960, 162 էջ։ Հավելված՝ էջ 153-158, Ազգութ. ցանկ.՝ էջ 160, 1960։
* Земельные отношения в Советской Армении (1920-1929 гг.) , 1966, т. л. (Г. В. Шароян).

## Ծանոթագրություններ

Կատեգորիա:Հայ պատմաբաններ
Կատեգորիա:Պատմական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Ոչ գեղարվեստական գրողներ
Կատեգորիա:Հայ երկարակյացներ
Լևան Ճիլաշվիլի

**Լևան Ճիլաշվիլի** () (), վրացի անվանի հնագետ, պատմաբան, Վրաստանի գիտությունների ակադեմիայի ակադեմիկոս, պատմական գիտությունների դոկտոր, պրոֆեսոր, Վրաստանի վաստակավոր գիտնական։
## Կենսագրություն
Լևան Ճիլաշվիլին 1954 թվականին ավարտել է Թբիլիսիի պետական համալսարանի պատմության ֆակուլտետը, չորս տարի անց պաշտպանել թեկնածուական, 1967 թվականին՝ դոկտորական ատենախոսություն։ Այդ նույն տարում՝ 1967 թ. նրան շնորհվել է Թբիլիսիի պետական համալսարանի պրոֆեսորի կոչում։

1991 թվականին Ճիլաշվիլին ընտրվել է Վրաստանի գիտությունների ակադեմիայի ակադեմիկոս։

1980 թվականից մինչև իր կյանքի ավարտը նա աշխատել է որպես Վրաստանի գիտությունների ակադեմիայի ենթակայությամբ գործող Վրաստանի ազգային թանգարանի տնօրեն։ 1982 թվականին արժանացել է Վրաստանի ԳԱ Սիմոն Ջանաշիայի անվան մրցանակի։

Լևան Ճիլաշվիլու գիտական հետաքրքրությունների հիմնական բնագավառը Վրաստանի հին շրջանի պատմությունն ու հնագիտությունն են եղել։ 1995 թվականից 2003 թվականներին նա հնագիտական պեղումներ և ուսումնասիրություններ է կատարել Արևելյան Վրաստանի Կախեթի շրջանի Նեկրասի գյուղի մերձակայքում, հայտնաբերել է վաղ վրացական արձանագրություններ, որոնք թվագրել է մեր թվականության առաջինից երրորդ դարերով, մի թվագրում, որը միանշանակ չի ընդունվել գիտական շրջանակներում։
## Լևան Ճիլաշվիլու գիտական աշխատությունների ընտրանի
* «Ռուսթավ քաղաքը» (մենագրություն) „ქალაქი რუსთავი“(მონოგრაფია), თბილისი, 1957. 
* «Ուրբնիսի հին քաղաքը» (մենագրություն) „ძველი ქალაქი ურბნისი“ (მონოგრაფია), თბილისი, 1964.
* «Կախեթի քաղաքները» (մենագրություն) „კახეთის ქალაქები“ (მონოგრაფია), თბილისი, 1980.
* «Արեշի» (մենագրություն) „არეში“ (მონოგრაფია), თბილისი, 1991.
* "The Pre-Christian Georgian inscription from Nekresi".- E. Khintibidze (Ed.) "Kartvelology", No 7, Tbilisi, 2000

## Ծանոթագրություններ

Կատեգորիա:Վրացի պատմաբաններ
Կատեգորիա:20-րդ դարի պատմաբաններ
Կատեգորիա:Վրացի հնագետներ
Կատեգորիա:Պատմական գիտությունների դոկտորներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:Պատվո շքանշանի ասպետներ (ԽՍՀՄ)
Օլգա Դելա Վոս Կարդովսկայա

**Օլգա Դելա Վոս Կարդովսկայա** (, ), ռուս, խորհրդային նկարիչ և գրաֆիկ։

## Կենսագրություն
Ծնվել է պետական խորհրդական Լյուդվիգ Դելա Վոսի ընտանիքում, որը հետագայում՝ դստեր ծնվելուց հետո, դարձել է գործող պետական խորհրդական, այնուհետև՝ Չեռնիգովի վերահսկիչ պալատի նախագահ։ Նրա հորեղբայրը՝ Վիկտոր Կառլովիչ Դելա Վոսը, եղել է Մոսկվայի Կայսերական տեխնիկական ուսումնարանի առաջին տնօրենը (այժմ՝ ՄՊՏՀ)։

1891-1894 թվականներին Օլգա Դելա Վոսը սովորել է Խարկովի Շրեյդերի դպրոցում, 1894-1899 թվականներին սովորել է Գեղարվեստի ակադեմիային կից Գեղանկարչության, քանդակագործության և ճարտարապետության գեղարվեստի բարձրագույն ուսումնարանում։ Հետագայում մեկնել է Մյունխեն ուսումը Անտոն Աժբեի դպրոցում շարունակելու նպատակով և մնացել է այնտեղ մինչև 1900 թվականը։

1900 թվականին ամուսնացել է ռուս նկարիչ Դմիտրի Կարդովսկու հետ։

1902 թվականից մինչև 1917 թվականը Օլգա Լյուդվիգովնան մասնակցել է տարբեր ցուցահանդեսների (Ակադեմիական, Նկարիչների նոր միության, Ռուս նկարիչների միության, Ժառ-Ցվետ միության և այլն, այդ թվում նաև արտասահմայան)։ Նրա աշխատանքները գտնվում են Տրետյակովյան պատկերասրահում, Ռուսական պետական թանգարանում, Ռուսաստանի ժամանակակից պատմության պետական կենտրոնական թանգարանում և այլն։

1918 թվականից մինչև 1924 թվականը Դելա Վոս Կարդովսկայան ապրել է Պերեսլավլ Զալեսկի քաղաքում։

1923 թվականին նրա «ԽՍՀՄ ՀՌԽ-ի անդամ ընկեր Ի. Խալենսկի» նկարը ցուցադրվել է Բանվորա-գյուղացիական Կարմիր բանակի 5-ամյակին նվիրված ցուցահանդեսում։ Նույն թվականին Դելա Վոս Կարդովսկայան մասնակցել է Հեղափոխական Ռուսաստանի նկարիչների ասոցիացիայի ցուցահանդեսին։

1924 թվականին տեղափոխվել է Մոսկվա, նկարչություն է դասավանդել գեղարվեստա-արդյունաբերական արհեստանոցներում։ 1924 թվականից 1925 թվականները նկարչուհու նկարները ցուցադրվել են Նյու Յորքի ռուսական արվեստի ցուցահանդեսում ։ 1925, 1926, 1928 թվականներին մասնակցել է Ժառ-Ցվետ (ստեղծագործական միություն) միության ցուցահանդեսներին։ Շատ է աշխատել գրքերի նկարազարդման բնագավառում։ 1938 թվականին ԽՍՀՄ գեղարվեստի ակադեմիայի սրահներում տեղի է ունեցել Դմիտրի Կարդովսկու և Դելա Վոս Կարդովսկայի ստեղծագործությունների համատեղ  ցուցահանդեսը։

Հայրենական մեծ պատերազմի ժամանակ տեղափոխվել է Պերեսլավլ Զալեսկի։ 1945 թվականից հետո ապրել է Լենինգրադում։ 1953 թվականին ԽՍՀՄ Գեղարվեստի ակադեմիայի Գիտահետազոտական թանգարանում տեղի է ունեցել նկարչուհու հիշատակին նվիրված հետահայաց ցուցահանդեսը։

## Պատկերասրահ

Պատկեր:N.Gumilev by O.Della-Vos-Kardovskaya (1909, Tretyakov gallery).jpg|Նիկոլայ Գումիլյովի դիմանկարը,1909
Պատկեր:DELLA VOS KARDOVSKAYA Olga Malenkaja zenschina.jpg|Փոքրիկ կինը (Պատկերված է նկարչուհու աղջիկը), 1910
Պատկեր:Olga kardovskaya portret ahmatovoy 1914 szh 16.jpg|Աննա Ախմատովայի դիմանկարը, 1914


## Ծանոթագրություններ

## Արտաքին հղումներ
* *Анатолий Краснопивцев* Ольга Людвиговна Делла-Вос-Кардовская

Կատեգորիա:19-րդ դարի կին արվեստագետներ
Կատեգորիա:19-րդ դարի ռուս նկարիչներ
Կատեգորիա:20-րդ դարի նկարչուհիներ
Կատեգորիա:20-րդ դարի ռուս նկարիչներ
Կատեգորիա:Բոգոսլովսկոե գերեզմանատանը թաղվածներ
Կատեգորիա:Խորհրդային նկարչուհիներ
Կատեգորիա:Ռուս գրաֆիկներ
Կատեգորիա:Ռուս կին արվեստագետներ
Կատեգորիա:Ռուս նկարչուհիներ
Կատեգորիա:Ռուսական կայսրության նկարիչներ
Նիկոլայ Նաջարյան

**Նիկոլայ Արսենի Նաջարյան** (), հայ քիթկոկորդականջաբան։ Բժշկական գիտությունների դոկտոր (1960), պրոֆեսոր (1961): ՀԽՍՀ գիտության վաստակավոր գործիչ։

Եղել է Հայաստանի քիթկոկորդականջաբանների գիտական ընկերության նախագահը։

## Կենսագրություն
Նիկոլայ Նաջարյանը ծնվել է 1901 թվականին, Ադրբեջանի Բաքու քաղաքում։ 1926 թվականին ավարտել է Սարատովի (Ռուսաստան) համալսարանի բժշկական ֆակուլտետը։ 1944-1960 թվականներին եղել է ՀԽՍՀ առողջապահության նախարարության գիտաբժշկական խորհրդի քարտուղար, 1957-1961 թվականներին՝ Երևանի բժշկական ինստիտուտի ամբիոնի վարիչ, 1961-1973 թվականներին՝ Երևանի բժիշկների կատարելագործման ինստիտուտի քիթկոկորդականջաբանության ամբիոնի վարիչ։

Աշխատանքները վերաբերում են քիթկոկորդականջի հիվանդությունների բուժման հարցերին։ Մշակել է միջին ականջի սուր բորբոքումների և պտկաձև ելուստի բորբոքման բուժման եղանակ։ Նաջարյանի առաջարկած օրգանիզմի արյունահոսությունը դադարեցնող (հեմոստատիկական) հատկությունների որոշման եղանակը ներդրվել է բժշկության մեջ։ 50-ից ավելի գիտական աշխատությունների հեղինակ է։

## Անդամակցություն
* Քիթկոկորդականջաբանների համամիութենական ընկերության վարչության անդամ։

## Գրականություն
* Айриян А. П., Армянские учёные-медики. - Ереван, 1998, 276 с.

## Տես նաև
* Քիթկոկորդականջաբանությունը Հայաստանում

## Ծանոթագրություններ

Կատեգորիա:Հայ բժիշկներ
Կատեգորիա:Հայ քիթկոկորդականջաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀԽՍՀ գիտության վաստակավոր գործիչներ
Ձայնագրված երաժշտության իռլանդական միություն

**Ձայնագրված երաժշտության իռլանդական միություն** (, **IRMA**), շահույթ չհետապնդող միություն, որը ներկայացնում է երաժշտության ձայնագրող ընկերությունների շահերը Իռլանդիայում։ Հիմնադրվել է 1999 թվականին։ Հատկապես ակտիվորեն միությունը զբաղվում է հեղինակային իրավունքով և թողարկում է չարթեր։ Միության անդամներ կարող են դառնալ միայն իռլանդական կազմակերպությունները։ Բոլոր անդամները վճարում են անդամավճար։ Այս պահին կազմակերպությունը ունի 51 անդամ։

IRMA-ի նպատակն է պաշտպանել և խթանել իռլանդական երաժշտության ձայնագրող ընկերությունների շահերը, ինչպես նաև ապահովել նրանց բարեկեցությունը։ Մասնավորապես, IRMA-ն ներգրավված է իր անդամ ընկերությունների շահերի պաշտպանությանը և պայքարում է տեղացի կամ արտասահմանցի արտիստների երաժշտական նյութերի անօրինական ներբեռնումները կանխելու համար։

Միությունը ունի հետևյալ չարթերը՝ Top 75 Albums, Top 50 Singles, Top 10 Classical Albums, Top 10 Classical Albums, Top 20 Multi-Artist Compilation Albums, Top 30 Videos, Top 20 DVDs, Top 10 Music DVDS.

## Ծանոթագրություններ

## Արտաքին հղումներ

Կատեգորիա:1997 հիմնադրված կազմակերպություններ
Կատեգորիա:Իռլանդական երաժշտություն
Կատեգորիա:Իռլանդիայի կազմակերպություններ
IFPI Denmark

**IFPI Denmark** (թարգմանաբար՝ ՖԱՄՖ Դանիա),  Ֆոնոգրամմա արտադրողների միջազգային ֆեդերացիայի (IFPI) դանիական մասնաճյուղ և Դանիայում պաշտոնական չարթերի թողարկող կազմակերպություն։

## Ոսկե և պլատինե մրցանակներ
Ոսկե և պլատինե մրցանակներ սկսել են շնորհվել Գանիայում 1990-ականների սկզբում։ Վաճառքների տվյալներին պահանջները նույնն են տեղացի և արտասահմանցի կատարողների գործերի նկատմամբ։

### Ալբոմներ

### Սինգլներ

### DVD-ներ
**Տեսա-սինգլ DVD-ներ**

**Ամբողջական DVD-ներ**

## Ծանոթագրություններ

## Արտաքին հղումներ

Կատեգորիա:Դանիական երաժշտություն
Կատեգորիա:Դանիայի կազմակերպություններ